ΓΡΑΠΤΗ ΕΡΩΤΗΣΗ E-2050/99

υποβολή: Camilo Nogueira Romn (Verts/ALE) προς την Επιτροπή

(3 Νοεμβρίου 1999)

Θέμα: Δαπάνες που έχουν πραγματοποιηθεί με κρατικές ενισχύσεις για τη ναυπήγηση ξύλινων αλιευτικών σκαφών

Στη Γαλικία, όπως και σε άλλες περιοχές της Ευρωπαϊκής Ένωσης,πάρχει ένας παραδοσιακός βιομηχανικός κλάδος «καραβομαραγκών» που ειδικεύονται στη ναυπήγηση ξύλινων αλιευτικών σκαφών, ένας κλάδος ο οποίος εκσυγχρονίζεται, διατηρεί την ενεργητικότητά του και ανταγωνίζεται με τα ναυπηγεία που κατασκευάζουν σκάφη από χάλυβα ήαλοβάμβακα. Σε μία περιοχή όπως τη Γαλικία, η οποία εντάσσεται στο Στόχο 1 των Διαρθρωτικών Ταμείων και στην οποία εφαρμόζεται το ΧΜΠΑ, όπου η μικρής κλίμακας παράκτια αλιεία αποκτά ιδιαίτερη σημασία, λειτουργούν σήμερα 65 επιχειρήσεις οι οποίες δραστηριοποιούνται στον τομέα της ναυπήγησης ξύλινων σκαφών προμηθεύοντας σκάφη σε ένα σημαντικό τμήμα του αλιευτικού στόλου της χώρας, αλλά και πέρα από την εσωτερική αγορά της περιοχής, διατηρώντας έναψηλό επίπεδο απασχόλησης εξειδικευμένου προσωπικού.

Χωρίς να λαμβάνονταιπόψη τα προαναφερθέντα, η Πρόταση Κανονισμού (ΕΚ) του Συμβουλίου που καθορίζει τα κριτήρια και τις προϋποθέσεις της διαρθρωτικής δράσης στον τομέα της αλιείας (της 21.1.1999 (COM(1998)728 τελ.)(1), στο άρθρο 10 παράγραφος 2, αναφέρει ότι οι κρατικές ενισχύσεις για την ανανέωση του στόλου και τον εκσυγχονισμό των σκαφών, εισάγει διάκριση σε βάρος των ξύλινων σκαφών στο βαθμό που προβλέπει πως οι επιλέξιμες δαπάνες στα πλαίσια των κρατικών ενισχύσεωνπέρ της κατασκευής αλιευτικών σκαφών μπορούν να ανέρχονται έως το 92,5 % του ποσού που αναφέρεται στον πίνακα 1 του παραρτήματος IV για τα σκάφη από χάλυβα ή απόαλοβάμβακα, ενώ για τα ξύλινα σκάφη ο συντελεστής αύξησης είναι της τάξεως του 37,5 %.

Σκοπεύει άραγε η Επιτροπή να μεριμνήσει προκειμένου τα ποσοστά αυτά να αυξηθούν στο 92,5 %, ώστε να αποτραπεί η επαχθής αυτή διάκριση σε βάρος του κλάδου των «καραβομαραγκών»;

(1) ΕΕ C 16 της 21.1.1999, σελ. 12.

Απάντηση του κ. Fischler εξ ονόματος της Επιτροπής

(22 Δεκεμβρίου 1999)

Η Επιτροπή πληροφορεί το Αξιότιμο Μέλος του Κοινοβουλίου ότι, κατά τη διάρκεια της συνεδρίασης της 22ας Νοεμβρίου 1999 του Συμβουλίουπουργών αλιείας, επετεύχθη πολιτική συμφωνία σχετικά με τον κανονισμό ο οποίος ορίζει τους λεπτομερείς κανόνες και τους όρους που διέπουν τις διαρθρωτικές δράσεις στον τομέα της αλιείας. Η επίσημη έγκρισή του στο σημείο «Α» αναμενόταν ότι θα λάβει χώρα κατά τη διάρκεια της συνεδρίασης του Συμβουλίου της 16ης Δεκεμβρίου 1999.

Σε σύγκριση με τον κανονισμό ο οποίος ίσχυε μέχρι το τέλος του 1999, ο νέος κανονισμός που πρόκειται να τεθεί σε ισχύ από την 1η Ιανουαρίου 2000, καινοτομεί από πολλές απόψεις" ιδίως, η κλίμακα των δαπανών που είναι επιλέξιμες για δημόσια ενίσχυση για την κατασκευή αλιευτικών σκαφών δεν πρόκειται πλέον να εξαρτάται από τα χρησιμοποιούμεναλικά.

Κατάυτόν τον τρόπο, όλα τα αλιευτικά σκάφη της ίδιας χωρητικότητας, είτε είναι κατασκευασμένα από ξύλο, είτε από μέταλλο ή απόαλοβάμβακα, θα μπορούν να λαμβάνουν δημόσιες ενισχύσεις ίδιου ποσού κατά την κατασκευή τους.

Βεβαίως, η διάταξη αυτή δεν προδικάζει ποια θα είναι η τήρηση των όρων του ίδιου κανονισμού ο οποίος επιτρέπει τη χορήγηση δημοσίων ενισχύσεων για την κατασκευή αλιευτικών σκαφών.